اوکراین دولت باشلیغی ولودیمیر زلنسکی روس اردوسی نینگ کیچه لب زپوریجیاده بیر پارتمان نی نشان آلیب اورگن لیگینی و عاقبتده تلفات یوزبیرگن لیگینی بیلدیردی.
زلنسکی اجتماعی ترماق آرقه لی بیرگن بیاناتده، روسیه نینگ زپوریجیاگه قره ته هجوم اویوشتیرگنینی معلوم قیلدی.
"زپوریجیا. اشغالچیلر کیچه لب شهر مرکزینی نشان آلیب اوردی. پارتمان گه اصابت قیلدی." دیب ایتدی زلنسکی. بنانینگ 3- ،4-  و 5 – قواتلری نینگ ییقیلیب کیتگن لیگینی افاده ایتدی.
تلفات یوزبیرگن لیگینی و قیدیروو و قوتقروو اورونیشلری آلیب باریلگن لیگینی قید ایتگن زلنسکی،
"ترور دولت انسانلریمیزنینگ هر کونینی ترور کونی گه ایلنتیرماقچی. لیکن یمانلر توپراقلریمیزده حکم سورالمه یدی. برچه اشغالچیلرنی توپراقلریمیزدن چیقریب تشله یمیز و اولر برچه سیدن مسؤل توتیله دی" دیب ایتدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
